Այս նյութը համացանցում, բնականաբար, միլիոնավոր օգտատերերի է հետաքրքրել, որոնց թվում քիչ չեն նաև մասնագետները: Ընդ որում՝ շատ փորձագետներ ենթադրում են, որ Միացյալ Նահանգների կառավարությունը «հոգեէլեկտրական զենք» ստեղծելու ուղղությամբ աշխատանքներ չի տարել, պարզապես ամերիկյան հատուկ ծառայությունների ձեռքն է ընկել այդ ոլորտի ուրիշ հետազոտողների աշխատանքը: Այսպես թե այնպես, տվյալ նյութերը նախատեսված չեն եղել հասարակության լայն շրջանակների համար, և հնարավոր է՝ լրագրող Քերտիս Ուոլթմանին հաջողվել է բացել գաղտնիքի վարագույրը, որի հետևում այս աշխարհի հզորներն անմարդկային գիտափորձեր են անում: